stanford-oval/wikipedia huggingface dataset:
הארי שום ג'וניור
ביוגרפיה

שום נולד וגדל בלימון, קוסטה ריקה. אמו היא ילידת הונג קונג, ואביו יליד גואנגג'ואו, סין. הוריו היגרו לקוסטה ריקה בטרם שתי אחיותיו הגדולות והוא נולדו. בהיותו בן 6, משפחתו היגרה לארצות הברית עמו והשתקעה בסן פרנסיסקו, קליפורניה.
סיפר שספרדית הייתה "שפת האם" שלו לפני שדיבר קנטונזית (סינית) ואנגלית בצורה שוטפת, שום טען כי הוא מגדיר את עצמו גם כ"לטיני", בשל היותו יליד קוסטה ריקה וכן כי נחשף לתרבויות הלטינית וההיספנית בילדותו.
בראיון הוא סיפר שקיבל את המוטיבציה לעסוק במחול מרקדני מוזיקת היפ הופ נודעים כגון אשר, דרו היל, ג'יניוויין, לפני שהושפע מרקדני פופ ותיקים כמו מייקל ג'קסון וג'ין קלי.
קריירה

שום התחיל את הקריירה כרקדן הזכר היחיד בסדרה ComicView מערוץ הטלוויזיה האמריקאי BET, והמשיך את קריירת הריקוד שלו משם. הוא גם היה אחד מהרקדנים הראשיים של כוכבות גדולות כמו ביונסה, מריה קארי, ג'ניפר לופז וג'סיקה סימפסון.
הוא זכה בתחרות ריקוד להופיע בפרסומת של iPod.
בשנים 2009–2015 גילם את הרקדן מייק צ'אנג בדרמה הקומית המוזיקלית Glee, בעונה השלישית והרביעית אף כיכב בתפקיד ראשי. הפרק "Asian F" התמקד בדמותו, ובו הפגין שום את יכולות השירה שלו בביצוע הסולו הראשון שלו בסדרה ושר את השיר Cool.
בשנת 2007 שיחק בדרמה המוזיקלית "אחוות הריקודים" בכיכובו של כריס בראון. בשנת 2008 גילם את דמותו של קיילב בסרט הריקודים הפופולרי "סטפ אפ 2: הרחובות", ובשנת 2010 הופיע בסרט ההמשך "סטפ אפ 3D".
הוא היה גם כוריאוגרף ומפיק של סדרת הריקודים האינטרנטית The Legion of Extraordinary Dancers והשתתף בה גם בתפקיד אליוט הו.
בשנת 2011 השתתף שום בסרט האקשן הקצר 3 Minutes שבוים על ידי רוס צ'ינג. שום הופיע בעונה השנייה של הסדרה Mortal Kombat: Legacy.
בשנת 2014 היה לו תפקיד משמעותי בסרט "Revenge of the Green Dragons".
בשנת 2016 שום הופיע כדמות ווי-פאנג (Wei-Fang) בסרט ההמשך לנמר, דרקון, הנקרא Crouching Tiger, Hidden Dragon: Sword of Destiny.
שום הופיע בכמה וכמה סרטים קצרים של Wong Fu Productions.
בשנת 2016 כיכב גם כדמות ראשית ב"Single By 30", סדרה בת 8 פרקים מבית YouTube Red, לאחר שהופיע בפיילוט המקורי בשנת 2015, בדמות פיטר מא.
בשנת 2016 החל לגלם את מגנוס ביין בתפקיד ראשי בסדרת הפנטזיה של רשת Freeform "ציידי הצללים" המבוססת על סדרת הספרים "בני הנפילים". שום גילם תפקיד זה עד לתום שידורי הסדרה לאחר שלוש עונות ב-2019.
בשנת 2018 שיחק לצד ג'מה צ'אן בסרט "עשיר בהפתעה", המבוסס על הספר "אסייתים עשירים מטורפים" מאת קווין קוואן. בשנת 2019 שיחק בסרט "פעולת חילוץ: תוכנית בריחה 3". בשנת 2020 שיחק בתפקיד הראשי בדרמה הרומנטית "All My Life" לצד ג'סיקה רות', וגם התארח בסדרת הטלוויזיה של אקוופינה "Awkwafina Is Nora from Queens‏" בקומדי סנטרל. בשנת 2022 שיחק בסרט "Everything Everywhere All at Once" בהפקתם של האחים רוסו.
חיים אישיים

בשנת 2007 החל לצאת עם השחקנית והרקדנית שלבי ראבארה (אנ'). השניים התארסו באוקטובר 2013 בזמן חופשה בהוואי ונישאו ב-22 בנובמבר 2015 בקוסטה ריקה. במרץ 2019, נולדה להם בת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | רוקדים ברחובות | רקדן |  |
| 2007 | אחוות הריקודים | רקדן |  |
| 2008 | חדשות מטוגנות | רקדן |  |
| 2008 | סטפ אפ 2: הרחובות | קייבל |  |
| 2008 | מרכז הבמה 2: מגבירים הילוך | רקדן במועדון |  |
| 2010 | החתונה המשפחתית שלנו | הארי |  |
| 2010 | The LXD: The Uprising Begins | אליוט הו |  |
| 2010 | סטפ אפ 3D | קייבל |  |
| 2012 | White Frog | צ'אז יאנג |  |
| 2014 | ערב אמהות | ג'ואי |  |
| 2014 | Revenge of the Green Dragons | פול וונג |  |
| 2015 | Fire City: End of Days | פרנק |  |
| 2016 | נמר דרקון: חרב הגורל | וואי-פאנג |  |
| 2018 | עשיר בהפתעה | צ'ארלי וו |  |
| 2019 | תוכנית בריחה 3: פעולת חילוץ | בו יונג |  |
| 2019 | Burn | השוטר לו |  |
| 2020 | כל חיי | סולומון צ'או |  |
| 2021 | Broadcast Signal Intrusion | ג'יימס |  |
| 2021 | מתה לאהוב | אוון לין |  |
| 2022 | הכול בכל מקום בבת אחת | צ'אד |  |
| 2023 | לגיון גיבורי-העל | ברייניאק-5 (אנ') | דיבוב |
| 2024 | Scrambled | שון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | בוסטון פאבליק | פלטשר | פרק: "Chapter Sixty" |
| 2005 | Committed | שליח סיני | פרק: "The Apartment Episode" |
| 2007 | Viva Laughlin | רקדן קבלנות | פרק: "Pilot" |
| 2008 | זואי 101 | רוי | פרק: "Trading Places" |
| 2008 | Rita Rocks | זאק | פרק: "Flirting with Disaster" |
| 2008 | The American Mall | רקדן | סרט טלוויזיה של MTV |
| 2008 | גריק | חבר צ'י | 3 פרקים |
| 2008 | ICarly | יוקי | פרק: "iGo to Japan" |
| 2015–2009 | Glee | מייק צ'אנג ג'וניור | תפקיד משני (עונות 2-1, 6-5) תפקיד ראשי (עונות 4-3); 76 פרקים |
| 2019–2016 | ציידי הצללים | מגנוס ביין | תפקיד ראשי (3 עונות); 55 פרקים |
| 2020–2019 | ספר לי סיפור | ברנדן | 4 פרקים |
| 2020 | Awkwafina Is Nora from Queens | דוק הוטי | פרק: "Grandma & Chill" |
| 2022 | מסע בין כוכבים: סיפונים תחתונים | ראוודה | דיבוב; פרק: "A Mathematically Perfect Redemption" |
| 2022–הווה | האנטומיה של גריי | ד"ר בנסון "בלו" קוואן | עונה 19; תפקיד ראשי |
רצח יקטרינה ויינטראוב

| חלק מהסכסוך הישראלי-פלסטיני |
| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 תאריך:  28 ביוני 2001
 מקום:  שומרון, ישראל
 סוג:  פיגוע ירי
 הרוגים:  1
 פצועים:  1
 מבצע:   גדודי חללי אל-אקצא
 מניע:  לאומני
יקטרינה (קטיה) ויינטראוב נרצחה בפיגוע ירי פלסטיני בכביש הגישה לגנים – כדים ב-28 ביוני 2001, ז' בתמוז תשס"א.
הפיגוע

ביום חמישי ז' בתמוז תשס"א (28 ביוני 2001) בצהריים, לקחה ויינטראוב את בנה אריאל לבדיקה רפואית בעפולה. בדרך חזרה, בכביש עוקף ג'נין, פלסטינים ירו לעבר שתי מכוניות בהן נהגו שתי נשים ליד היישוב גנים שבשומרון. ויינטראוב, תושבת גנים, נפגעה מירי של מחבלים על רכבה, ונהרגה במקום. בנה בן הארבע לא נפגע. חברתה שנסעה לפניה נפצעה באורח בינוני. נגמ"ש צה"ל שעמד בצומת כדים הוסר במסגרת הבנות דו"ח טנט עשרה ימים לפני הפיגוע. תושבי גנים זעמו על כך בעקבות הפיגוע.
ויינטראוב עבדה כפקידה בבנק הפועלים וכמורה למוזיקה בבית ספר יסודי. אחרי המעבר לגנים למדה לקראת תואר מוסמך במנהל עסקים, ועבדה בחברת "פורום השקעות" בחיפה.
בת 27 במותה. הותירה בעל ובן בן ארבע. הובאה למנוחות בבית העלמין בעפולה.
לאחר הפיגוע

מועצה אזורית שומרון השביתה את כל יישובי המועצה, וקיימה הפגנה מול משרדי הממשלה בירושלים.
ארגון "גדודי חללי אל-אקצא", המזוהה עם תנועת הפת"ח, הודיע כי הוא עומד מאחורי הפיגוע.
הערות שוליים

↑  תיכון איתן ע"ש רפאל איתן – קטרינה ויינטראוב – בת 27 במותה, באתר mekif-eitan.tik-tak.net
↑  פליקס פריש ואטילה שומפלבי, קטיה ויינטראוב הובאה למנוחות, באתר ynet, 29 ביוני 2001
התאחדות הכדורעף הרוסית

| --- | --- |

 ענפי ספורט:  כדורעף
 תחום השיפוט:  ארצי, רוסיה
 השתייכות:  FIVB CEV
 מיקום המטה:  לוביאנקה הגדולה 22, מוסקבה, רוסיה
 יושב ראש:  רוסיה סטניסלב שבצ'נקו
 תאריך ייסוד:  1912
 http://www.volley.ru
סמל ההתאחדות בעבר
התאחדות הכדורעף הרוסית (ברוסית: Всероссийская федерация волейбола) — הוא הגוף הניהולי הבכיר ברוסיה בתחום הכדורעף. נוסדה בשנת 1991. חבר ב-FIVB וב-CEV מאז 1992. מהווה כיורשת להתאחדות הכדורעף של ברית המועצות.
היסטוריה

גוף ניהולי עליון בתחום הכדורעף ברוסיה הוקם לראשונה בתקופת ברית המועצות בשנת 1932 בשם חטיבת הכדורעף הסובייטית (ברוסית: Всесоюзная волейбольная секция). בשנת 1959 השם שוּנה להתאחדות הכדורעף של ברית המועצות (בשפת המקור: Федерация волейбола СССР)
אליפות לאומית ראשונה נערכה בשנת 1933, כאשר בתחילה הייתה למעשה טורניר בקרב נבחרות של הרפובליקות הסובייטיות והערים הגדולות.
אליפות ראשונה בין המועדונים נערכה בשנת 1938, ומאז התחום התפתח מאוד בברית המועצות ולאחר מכן גם ברוסיה.
בשנת 1991, עקב התפרקות ברית המועצות הוקמה התאחדות הכדורעף הרוסית (Всероссийская федерация волейбола), שהוכרה בשנת 1992 כממשיכתה של ההתאחדות הסובייטית.
תחרויות רשמיות

אליפויות רוסיה
ליגת העל הרוסית בכדורעף
ליגת העל הרוסית בכדורעף נשים
גביע רוסיה
הגביע הרוסי בכדורעף
הגביע הרוסי בכדורעף נשים
תחרויות כדורעף חופים
ראו גם

נבחרת רוסיה בכדורעף
הקלאסיקו הבלארוסי

15 במאי 2014. יציעי "בוריסוב ארנה" במשחק הקלאסיקו הבלארוסי: באטה נגד "דינמו"
"הקלאסיקו הבלארוסי" (בבלארוסית: Белорусское классико) הוא כינויה של היריבות בין שני מועדוני הכדורגל הפופולריים ביותר בבלארוס – באטה בוריסוב ודינמו מינסק. שתי הקבוצות מהוות את הכוח המוביל בליגה הבלארוסית, והיריבות ביניהן היא אחת המתוחות ביותר בכדורגל בבלארוס, בעיקר מאז 2005.
רקע

המשחק הראשון בין הקבוצות התקיים ב-4 במאי 1998 במינסק באצטדיון "אורביט". המפגש הסתיים בתוצאה 2–0 לטובת דינמו מינסק.
בתולדות המפגשים הקבוצות נפגשו ב-7 אצטדיונים שונים. "דינמו" אירחה את היריבה באצטדיון אורביט, אצטדיון דינמו, מגרש "דינמו-יוני" ו"אצטדיון טרקטור". באטה אירחה את דינמו מינסק באצטדיון העירוני בבוריסוב, "אצטדיון טורפדו" (ז'ודינו) ובאצטדיון "בוריסוב ארנה".
הקלאסיקו הראשון בבוריסוב ארנה התקיים ב-15 במאי 2014 ובו צפו 11,509 צופים, במה שהיה לשיא בכמות צופים בתולדות המפגשים.
איגור קריושנקו הוא היחיד שהיה מאמן שתי הקבוצות בזמנים שונים.
סטטיסטיקה > השוואת תארים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. עיקר המידע המצוי בפרק זה עדכני ל־23 בנובמבר 2024.
|  | אליפות בלארוס | גביע בלארוס1 | סופרקאפ | סופרקאפ | אליפות בלארוס הסובייטית | גביע בלארוס הסובייטית | אליפות ברית המועצות | גביע ברית המועצות | גביע הפדרציה | סך הכל |
| --- | --- | --- | --- | --- | --- | --- | --- | --- | --- | --- |
| באטה | 13 | 3 (4) | 7 (1) | 0 (0) | 3 | 1 (0) | 0 | 0 (0) | 0 (0) | 27 (5) |
| דינמו | 7 | 3 (3) | 0 (0) | 1 (0) | 7 | 2 (0) | 1 | 0 (2) | 0 (1) | 21 (6) |
הערות שוליים

↑  סטטיסטיקה
וסטרלו (כדורגל)

מועדון כדורגל וסטרלו (בפלמית: Voetbal Club Westerlo) הוא מועדון כדורגל בלגי, המשחק בליגת העל הבלגית.
היסטוריה

המועדון נוסד ב-5 בספטמבר 1933 בעיר וסטרלו ונרשם בהתאחדות הכדורגל הבלגית המלכותית ב-1 באוקטובר 1935. החל מעונת 1997/8 עד 2011/2012 שיחקה הקבוצה בליגת העל הבלגית, עד שירדה לליגת המשנה. התואר המכובד היחידי בו זכתה הקבוצה הוא הגביע הבלגי בעונת 2000/1. בעונת 2010/2011 הקבוצה הגיעה לגמר הגביע הבלגי.

בעונת 2001/2002 הקבוצה שיחקה בפעם היחידה בגביע אופ"א. הקבוצה הפסידה בסיבוב הראשון לקבוצת הרטה ברלין מגרמניה והודחה מהטורניר. בעונת 2011/2012 הקבוצה שיחקה בפעם היחידה בליגה האירופית. בסיבוב המוקדמות השני הקבוצה ניצחה את קבוצת טורון פאלוסאורה מפינלנד. בסיבוב המוקדמות השלישי הקבוצה הפסידה לקבוצת יאנג בויז ברן משווייץ והודחה מהטורניר.
שחקנים מפורסמים

בלגיה טוני ברונגו (היחיד מווסטרלו ששיחק בנבחרת בלגיה בכדורגל)
ברזיל פאולו הנריקה
הריפסימה חורשודיאן

הריפסימה חורשודיאן (בארמנית: Հռիփսիմե Խուրշուդյան; נולדה ב-27 ביולי 1987 בקסאח, הרפובליקה הסובייטית הסוציאליסטית הארמנית) היא מרימת משקולות ארמנית.
תחילת דרכה

חורשודיאן נולדה בכפר קסאח באזור אירי של ארמניה הסובייטית.
היא התחילה אימון משקולות בגיל 15 בהדרכת המאמן סרמן יסאיאן.
קריירה

חורשודיאן זכתה במדליית כסף באליפות אירופה בהרמת משקולות 2006. היא הייתה הארמנית הראשונה לזכות במדליה עבור ארמניה העצמאית בתחרות זו. שנה לאחר מכן, מל דלוזיאן לקח את אליפות אירופה לנשים הראשונה עבור ארמניה. חורשודיאן לקחה את אליפות העולם לנוער ב-2007.
חורשודיאן התחרתה באולימפיאדת בייג'ינג ב-2008 בקטגוריית המשקל 75 ק"ג, וסיימה במקום 11. היא לא הייתה בנבחרת האולימפית במקור, אך החליפה את מל דלוזן ברגע האחרון, בשל התקף דלקת לבלב.
בשנת 2010, חורשודיאן עלתה לקטגוריית משקל גבוהה יותר.
היא השתתפה בתחרות נשים מעל 75 ק"ג אולימפיאדת לונדון ב-2012, כשהיא שוקלת רק 76 ק"ג. היא זכתה במדליית ארד, ובכך הפכה לא רק לאישה הארמנית הראשונה לזכות במדליה אולימפית בהרמת משקולות, אלא הראשונה בכל ענף ספורט אולימפי.
ב-2016, הפדרציה הבינלאומית להרמת משקולות (IWF), דיווחה שחורשודיאן הייתה אחת מתוך 11 מרימות משקולות שנכשלו במבחן סמים. כשבחנו מחדש את בדיקותיה משנת 2008, גילו שהיה במערכתה סטנוצוטול, והיא נפסלה באופן רשמי. בבדיקות חוזרות של דגימותיה מ-2012 גילו סטנוצוטול ודהידרוכלורמתילטסטוסטורון. בנובמבר 2016, נשללה ממנה המדליה האולימפית.
הערות שוליים

↑  "Hripsime Khurshudyan profile at the Official site of the London 2012 Olympic Games". 18 במאי 2012. אורכב מ-המקור ב-23 באוגוסט 2012. נבדק ב-18 במאי 2012. {{cite web}}:  (עזרה)
↑  "Armenia's Hripsime Khurshudyan dedicates her victory to Armenian people and her boyfriend". sport.news.am. נבדק ב-2 בינואר 2013. {{cite web}}:  (עזרה)
↑  Бронзовая Олимпиада (ברוסית). www.noev-kovcheg.ru. נבדק ב-17 ביולי 2009. {{cite web}}:  (עזרה)
↑  "London 2012 Olympic Games London 2012 Olympic Games". 18 במאי 2012. אורכב מ-המקור ב-9 בדצמבר 2012. נבדק ב-18 במאי 2012. {{cite web}}:  (עזרה)
↑  International Weightlifting Federation (18 ביוני 2016). "PUBLIC DISCLOSURES". נבדק ב-2016-10-07. {{cite web}}:  (עזרה)
↑  "Valentin eyes London gold after rivals fail retests". 28 ביולי 2016. נבדק ב-28 ביולי 2016. {{cite web}}:  (עזרה)
↑  "London 2012: Yuliya Zaripova among 12 disqualified after retests". bbc.com. 21 November 2016. Retrieved 22 November 2016.
דריה ורפולומייב

דריה ורפולומייב (בגרמנית: Darja Varfolomeev, ברוסית: Да́рья Варфоломе́ева; נולדה ב-4 בנובמבר 2006) היא מתעמלת אמנותית גרמנייה-רוסייה, אלופה אולימפית (פריז 2024) ואלופת עולם (ולנסיה 2023) בתחרות קרב רב אישי. בסך הכל היא זכתה ב-11 מדליות באליפויות העולם, מהן 6 זהב, 4 כסף ו-1 ארד, וב-5 מדליות באליפויות אירופה, מהן 2 זהב ו-3 ארד.
חיים אישיים

ורפולומייב נולדה בברנאול, רוסיה, לאביה דמיטרי ולאמה טטיאנה. מוצאו של סבה הוא בגרמניה. היא החלה להתאמן בהתעמלות אמנותית בגיל צעיר הודות לאמה, מתעמלת אמנותית בעברה.
ורפולומייב עברה מרוסיה לגרמניה בשנת 2019 ללא הוריה, אשר הצטרפו אליה שלוש שנים לאחר מכן, על-מנת להתאמן תחת המדליסטית האולימפית לשעבר יוליה רסקינה.
קריירה > תחרויות נוער

באליפות העולם בהתעמלות אמנותית לנוער הראשונה בה השתתפה במוסקבה בשנת 2019 סיימה במקום 15 בתחרות הצוותית יחד עם מרגריטה קולוסוב (אנ'). בנוסף סיימה במקום 15 במכשיר האלות, שהיה המכשיר היחיד בו התחרתה.
קריירה > 2022

בשנת 2022 התחרתה ורפולומייב בתחרות גביע העולם הראשונה שלה בטשקנט שבאוזבקיסטן, וזכתה בה במדליית ארד בתחרות הקרב רב האישי. היא זכתה במדליית ארד גם בתרגיל החישוק, ובשתי מדליות כסף: בתרגיל הכדור ובתרגיל הסרט. בתרגיל האלות סיימה במקום הרביעי. בחודש יוני 2022 השתתפה באליפות אירופה שנערכה בתל אביב-יפו שבישראל, בה זכתה בשתי מדליות ארד: בתרגיל הכדור ובתרגיל האלות. בהמשך השנה השתתפה באליפות העולם שהתקיימה בסופיה שבבולגריה, בה זכתה בחמש מדליות: מדליית זהב בתרגיל האלות, מדליות כסף בקרב רב אישי, בתרגיל הכדור ובתחרות הצוותית, ומדליית ארד בתרגיל החישוק.
קריירה > 2023

באליפות אירופה שנערכה בבאקו שבאזרבייג'ן היא זכתה במדליית זהב אחת, בתרגיל הסרט. באליפות העולם שנערכה בוולנסיה שבספרד זכתה במדליות זהב הן בתחרות קרב רב אישי והן בכל ארבעת המכשירים, והייתה למתעמלת האמנותית הראשונה שעושה זאת אחרי יבגניה קנייבה.
קריירה > 2024

באליפות אירופה שנערכה בבודפשט שבהונגריה היא זכתה במדליית זהב בתרגיל הסרט ובמדליית ארד בתחרות קרב רב אישי.
קריירה > 2024 > אלופה אולימפית

באולימפיאדת פריז זכתה ורפולומייב במדליית זהב בתחרות הקרב-רב אישי. היא עלתה לגמר מהמקום השני לאחר ציון של 136.850 נקודות במוקדמות בשקלול ארבעת המכשירים. בגמר סיימה במקום הראשון עם ציון כולל של 142.850 נקודות (36.300 נקודות בתרגיל החישוק, 36.500 נקודות בתרגיל הכדור, 36.350 נקודות בתרגיל האלות ו-33.700 נקודות בתרגיל הסרט) לפני בוריאנה קליין מבולגריה שסיימה שנייה (140.600 נקודות) וסופיה רפאלי מאיטליה שסיימה שלישית (136.300 נקודות).
הערות שוליים

↑  Татьяна Постникова, Русская гимнастка завоевала сразу две медали на чемпионате мира. Вот за кого можно болеть!, www.championat.com (ברוסית)
↑  Deutscher Turner-Bund (2023-05-17), #4 Road to Paris - Wie alles begann, נבדק ב-2024-08-16
↑  Darja Varfolomeev, www.dtb.de
↑  Russian native Darja Varfolomeev wins Germany's first Olympic gold in rhythmic gymnastics, AP News, ‏2024-08-09 (באנגלית)
הדרבי של רומא

שחקני רומא ולאציו ברגע של סולידריות בעקבות אסון רעידת האדמה באקילה, נובמבר 2009.
הדרבי של רומא (באיטלקית: Derby di Roma), הידוע כדרבי הבירה (Derby della Capitale באיטלקית) או דרבי קפיטולינו (Il Derby Capitolino) הוא יריבות כדורגל בין שני מועדוני הכדורגל הבכירים של העיר רומא: "לאציו" ו"רומא". בין שתי הקבוצות שוררת יריבות ארוכת שנים ומשחקי הדרבי זוכים לתשומת לב רבה.
מאז 1929, הקבוצות נפגשו 194 פעמים. מבחינה סטטיסטית זכתה רומא ליותר הצלחות, וניצחה במשחק הדרבי פעמים רבות יותר (73 ניצחונות לעומת 55 ניצחונות של לאציו). מ-1953 הדרבי משוחק באצטדיון האולימפי. גם בהפרש שערים רומא גוברת על לאציו (246:199).
הדרבי נחשב לאחד המסוקרים ביותר בספורט האירופי. בנוסף, הוא גם אחת היריבויות האגרסיביות ביותר ולא פעם שהאוהדים תולים שלטים בעלי אופי גזעני ונאו-נאצי ולעיתים קרובות ישנן התפרעויות ביציעי האולטראס.
פעם אחת בלבד משחק הדרבי נערך במסגרת גמר הגביע, ב-26 במאי 2013, במשחק שהסתיים בניצחון לאציו בתוצאה 0–1.
סטטיסטיקה

|  | משחקים | ניצחונות לאציו | תיקו | ניצחונות רומא | שערים ללאציו | שערים לרומא |
| --- | --- | --- | --- | --- | --- | --- |
| ליגת המשנה האיטלקית | 2 | 1 | 0 | 1 | 2 | 2 |
| ליגת העל האיטלקית | 156 | 40 | 60 | 56 | 154 | 198 |
| גביע איטליה | 20 | 7 | 3 | 10 | 21 | 24 |
| סך הכל משחקים רשמיים | 178 | 48 | 63 | 67 | 177 | 224 |
| אליפות רומא | 4 | 1 | 2 | 1 | 3 | 2 |
| משחקי ידידות | 4 | 2 | 1 | 1 | 10 | 9 |
| משחקים אחרים | 8 | 4 | 0 | 4 | 9 | 11 |
| סך הכל משחקים | 194 | 55 | 66 | 72 | 199 | 246 |
שיאים > שחקנים

שיאני ההופעות בדרבי הם:
רומא: פרנצ'סקו טוטי (29 משחקים).
לאציו: אלדו פולצ'ינלי וג'וזפה ווילסון (19 משחקים כל אחד).
מלכי השערים הם:
רומא: פרנצ'סקו טוטי (11 שערים).
לאציו: סילביו פיולה (6 שערים).
שיא שערים למשחק הובקע על ידי וינצ'נצו מונטלה (רומא): ב-11 במרץ 2002, הוא הבקיע ארבעה שערים בניצחון רומא 5:1.
ארנה סלמוסון ואלכסנדר קולארוב — הם השחקנים היחידים שהבקיעו בדרבי עבור שתי הקבוצות.
שיאים > משחקים

המשחק הראשון שוחק ב-8 בדצמבר 1929. רומא ניצחה בתוצאה 1:0 בזכות שער של רודולפו וולק.
הניצחון הראשון של לאציו היה ב-23 אוקטובר 1932. במשחק הבקיעו דמאריה וקסטלי, לזכות רומא הבקיע אותו וולק.
המשחק הראשון בסטאדיו אולימפיקו נערך ב-29 בנובמבר 1953 והסתיים בתיקו 1:1.
הניצחון הגדול ביותר:
רומא: סרייה א' 1933/1934, בתוצאה 5:0.
לאציו: סרייה א' 2006/2007, בתוצאה 3:0.
ללאציו יש ארבעה ניצחונות בארבעה משחקים מעונת 1997/1998, עם שיא ייחודי של רצף ניצחונות בדרבי בעונה אחת. בליגה האיטלקית הקבוצה ניצחה בתוצאות 3:1 ו-2:0 וברבע גמר הגביע — 4:1 ו-2:1.
שערוריות ותקריות

התפרצויות של לאומנות, גזענות, למרות תיעוב ודחייה מצד אנשים רבים ברומא ובאיטליה, הפכו את הדרבי לפופולרי ולמדובר ביותר בכדורגל האיטלקי. לעיתים קרובות אוהדי לאציו תולים סמלים פשיסטים, נאצים וגזענים ושלטים בעלי תוכן פוגעני.
המקרה המפורסם ביותר הוא זה שהתרחש בעונת 1998/1999 כשהאוהדים הניפו כרזה אנטישמית בגודל 50 מטר ובה המשפט: "אושוויץ היא העיר שלכם, התנורים הם הבתים שלכם". שחקנים כהי עור ב"רומא" סופגים עלבונות רבים מצד אוהדי לאציו. אוהדי לאציו לעיתים קרובות צועקים ססמאות פרו-סרביות ומזכירים את ז'לקו רזנטוביץ'.
בתולדות הדרבי אירעו שתי תקריות טראגיות:
ב-1979 אוהד של לאציו וינצ'נזו פפארלי נפצע בעינו, לאחר שעפו עליו רסיסים מזיקוק שהושלך על ידי אוהדי "רומא". לא הצליחו להציל את פפארלי וזה רק הגביר את השנאה בין מחנות האוהדים.
המקרה השני אירע ב-21 במרץ 2004, כאשר משחק הדרבי הופסק לאחר שאוהדי רומא התחילו לצעוק בתחילת המחצית השנייה, כי שוטרים הכו למוות ילד צעיר, מה שהוביל להתחלה של תסיסה ביציעים. לבקשתו של נשיא ליגת הכדורגל האיטלקי, אדריאנו גליאני, השופט רוברטו רוזטי פסק לעצירת המשחק. המהומות, לעומת זאת, לא הופסקו, אחרי שריקת השופט: אוהדי "רומא" קפצו לדשא לדבר עם קפטן הקבוצה פרנצ'סקו טוטי. רק בדיקה רפואית אפשרה להבהיר שהקורבן שלכאורה הוכה על ידי המשטרה היה בחיים. המשחק חודש זמן קצר לאחר הצהרת הרופאים. אחרי המשחק בחשד לארגון התסיסה נעצרו 13 אנשים וכ-170 איש אושפזו בבית החולים.
הערות שוליים

↑  נכון ל-30 בספטמבר 2018. כולל את המשחקים בליגה, בגביע האיטלקי, בליגת האלופות, בגביע הליגה ובסופר קאפ האיטלקי.
↑  Football First 11: Do or die derbies
↑  Derby Lazio-Roma, blitz della polizia in ambienti ultras
הסופרקאפ האירופי בהוקי קרח

| --- | --- |
 ענף:  הוקי קרח
 תאריך ייסוד:  1997
 תאריך פירוק:  2000
 ארגון מפעיל:  IIHF
 מספר מתמודדים:  2
 יבשת:  אירופה
 
הסופר קאפ האירופי בהוקי קרח (באנגלית: IIHF Super Cup) הייתה תחרות הוקי קרח בין מנצחות שני טורנירי המועדונים העיקריים באירופה, אשר התקיימה בין השנים 1997–2000 ואורגנה על ידי IIHF.
התחרות כללה משחק יחיד שנערך בין אלופת ליגת האלופות האירופית לאלופת גביע אירופה בשנת 1997, ובין אלופת ליגת ההוקי האירופית לאלופת הגביע הקונטיננטלי בשלוש השנים הבאות.
המשחקים

להלן טבלת תוצאות משחקי הסופרקאפ:
| שנה | זוכה | תוצאה | סגנית | אולם |
| --- | --- | --- | --- | --- |
| 1997 | פינלנד TPS | 3–2 | רוסיה לאדה טוליאטי | טורקו, פינלנד |
| 1998 | אוסטריה VEU Feldkirch | 4–0 | סלובקיה HC Košice | פלדקירך, אוסטריה |
| 1999 | שווייץ HC Ambrì-Piotta | 2–0 | רוסיה מטאלורג מגניטוגורסק | Ambrì, שווייץ |
| 2000 | רוסיה מטאלורג מגניטוגורסק | 3–2 (בהארכה) | שווייץ HC Ambrì-Piotta | מגניטוגורסק, רוסיה |
ראו גם

ליגת האלופות בהוקי קרח
הגביע הקונטיננטלי בהוקי קרח
לקריאה נוספת

Stephan Müller, International Ice Hockey Encyclopaedia: 1904 – 2005, Norderstedt, Germania, Books on Demand, 2005, ISBN 978-3-8334-4189-9.
הערות שוליים

↑  תולדות הסופרקאפ, מקור (ברוסית)
↑  משחקי הסופרקאפ, מקור (ברוסית)
↑  Supercup 1997
↑  Supercup 1998
↑  Supercup 1999
↑  Supercup 2000
ערך זה הוא קצרמרבנושא הוקי קרח. אתם מוזמנים לתרום לוויקיפדיה ו.
ויטיאז פודולסק (הוקי קרח)

מועדון ההוקי ויטיאז פודולסק (ברוסית: "Хокке́йный Клуб Витязь Подольск") הוא קבוצת הוקי קרח מהעיר פודולסק שבמחוז מוסקבה, רוסיה. הקבוצה הצטרפה לליגת ה-KHL בשנת 2008 עם הקמתה.
היסטוריה

קבוצת ההוקי קרח ויטיאז הוקמה בשנת 1996, בשכונת וניוקובו בעיר צ'כוב שבמחוז מוסקבה והתמודדה בליגת העל הרוסית בהוקי קרח. בשנת 2000 עברה הקבוצה לעיר פודולסק ופורקה כעבור זמן קצר. ב-16 בפברואר 2004 הקבוצה הוקמה מחדש בעיר צ'כוב והתמודדה בליגת המשנה.
בעונת 2004/2005 העפילה חזרה לליגה הבכירה ובעונת 2005/2006 מתמודדת בליגה הבכירה בהוקי קרח. מאז עונת 2008 נוטלת חלק בליגת ההוקי הקונטיננטלית אך העפילה לפלייאוף גביע גגארין פעמיים בלבד (בעונת 2016/2017 ובעונת 2018/2019).
המועדון ספג מספר עונשים מהנהלת ליגת ההוקי הקונטיננטלית בשל אי סדרים בספרי החשבונות של המועדון והוענש על כך בקנס על סך 4 מיליון רובלים.
הקבוצה עברה לעיר פודולסק בעונת 2013/2014 בשל אי עמידתו של היכל הקרח בעיר צ'כוב בתקני הליגה.
הקבוצה פתחה את עונת 2019/2020 עם מאזן של 10 ניצחונות שמהווים להישג שיא בתולדותיה וכוללים ניצחונות על הקבוצות הגדולות במדינה כמו סק"א סנקט פטרבורג דינמו מוסקבה, מטאלורג מגניטוגורסק וצסק"א מוסקבה. ברם הודחה כבר בשלב שמינית גמר גביע גגארין.
הערות שוליים

↑  История ХК Витязь — Воевода.ру
↑  КХЛ наказала хоккейные клубы «Авангард» и «Витязь». — Вести.ру
↑  Ужесточение Регламента КХЛ. — Воевода.ру
↑  Переезд ХК «Витязь» в Подольск - свершившийся факт, заявил Вариаций
↑  В КХЛ появилась команда-сенсация, которая обгоняет ЦСКА и СКА. В чем феномен «Витязя»?
| ליגת ההוקי הקונטיננטלית> עונות KHL | ליגת ההוקי הקונטיננטלית> טורנירים נוספים | ליגת ההוקי הקונטיננטלית> נשיאי הליגה | ליגת ההוקי הקונטיננטלית> שונות | ליגת ההוקי הקונטיננטלית>  |  |
| --- | --- | --- | --- | --- | --- |
|  ← • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023  |  גביע גגארין • גביע היבשת • גביע לוקומוטיב • WHL • MHL • VHL • גביע חרלמוב • גביע האתגר • גביע הפדרציה • גביע פטרוב • גביע האלופות  |  אלכסנדר מדבדב • דמיטרי צ'רנישנקו • אלכסיי מורוזוב  |  פרסי ההוקי הרוסי • דראפט ה-KHL • ‏KHL נגד NHL • התרסקות טיסת שחקני לוקומוטיב יארוסלבל • משחק האולסטאר • יריבויות בליגת KHL  |  |  |
קבוצות בעונת ‏2023/24
| החטיבה המזרחית | החטיבה המזרחית | החטיבה המערבית | החטיבה המערבית |  |  |
| בית חרלמוב | בית צ'רנישב | בית בוברוב | בית טראסוב |  |  |
| רוסיהאבטומוביליסט יקטרינבורג | רוסיהסלבאט יולאייב אופה | רוסיהויטיאז מחוז מוסקבה | בלארוסדינמו מינסק |  |  |
| רוסיהאק בארס קאזאן | רוסיהאוונגרד אומסק | רוסיהסוצ'י | רוסיהדינמו מוסקבה |  |  |
| רוסיהטרקטור צ'ליאבינסק | רוסיהאמור חברובסק | רוסיהספרטק מוסקבה | רוסיהצסק"א מוסקבה |  |  |
| רוסיהנפטכימיק ניז'נקאמסק | קזחסטןבאריס נור-סולטן | רוסיהסק"א סנקט פטרבורג | רוסיהלוקומוטיב ירוסלבל |  |  |
| רוסיהמטאלורג מגניטוגורסק | הרפובליקה העממית של סין הכוכב האדום קונלון | רוסיהסברסטאל צ'רפובץ | רוסיה אדמירל ולדיווסטוק |  |  |
| רוסיהטורפדו ניז'ני נובגורוד | רוסיהסיביר נובוסיבירסק | לאדה טוליאטי |  |  |  |


קבוצות עבר
‏יוגרה • סלובן ברטיסלאבה • לב פופראד • דונבאס • אטלנט מיטישצ'י • דינמו ריגה • יוקריט הלסינקי • לב פראג   מדבצ'אק זגרב • מטאלורג נובוקוזנצק • אם.וה.דה • חימיק ווסקרסנסק
ולודז'ימייז' לובאנסקי

ולודז'ימייז' לאונרד לובאנסקי (נולד ב-28 בפברואר 1947) הוא כדורגלן עבר פולני ששיחק בעמדת החלוץ, לובאנסקי הוא סגן מלך השערים בכל הזמנים של נבחרת פולין אחרי רוברט לבנדובסקי. לובאנסקי אף נחשב לכובש השער הצעיר ביותר בתולדות גביע אירופה לאלופות, לאחר שכבש שער נגד דוקלה פראג הצ'כית ב-13 בנובמבר 1963, כשלובאנסקי היה בגיל 16 שנים ו-258 ימים.